## Pravilnik o izmjenama i dopunama Pravilnika o uvjetima i mjerama zaštite od ionizirajućih zračenja za obavljanje djelatnosti s radioaktivnim izvorima

### NN 106/2003 (2.7.2003.), Pravilnik o izmjenama i dopunama Pravilnika o uvjetima i mjerama zaštite od ionizirajućih zračenja za obavljanje djelatnosti s radioaktivnim izvorima

# MINISTARSTVO ZDRAVSTVA

1387

Na
temelju članka 20. stavka 3. i članka 32. stavka 2. Zakona o zaštiti od
ionizirajućih zračenja (»Narodne novine« br. 27/99), ministar zdravstva donosi

## PRAVILNIK

### O IZMJENAMA I DOPUNAMA PRAVILNIKA O UVJETIMA I MJERAMA ZAŠTITE OD IONIZIRAJUĆIH ZRAČENJA ZA OBAVLJANJE DJELATNOSTI S RADIOAKTIVNIM IZVORIMA

 Članak 1.

U
Pravilniku o uvjetima i mjerama zaštite od ionizirajućih zračenja za obavljanje
djelatnosti s radioaktivnim izvorima (»Narodne novine« br. 84/2000) u članku 6.
točka 5. briše se.

 Točke 6. do 9. postaju točke 5. do 8.

 Članak 2.

U članku 11. stavku 2. i 3. riječi: »ministar
zdravstva« u odgovarajućem padežu zamjenjuju se riječima: »Hrvatski zavod za zaštitu
od zračenja« u odgovarajućem padežu.

 U stavku 3. iza točke 3. dodaju se točke 4. i
5. koje glase:

»4.
Naziv prijevoznika,

5.
Naziv uvoznika.«

 Članak 3.

U članku 23. stavak 1.
mijenja se i glasi:

»Pravna ili fizička osoba koja ima odobrenje za
obavljanje određene djelatnosti sukladno članku 5. ovoga Pravilnika za korištenje
radioaktivnoga izvora mora imati uporabnu dozvolu koju daje Hrvatski zavod za
zaštitu od zračenja na temelju mišljenja ovlaštene pravne osobe o ispunjavanju
uvjeta propisanih Zakonom i ovim Pravilnikom.«

 U stavku 3.
riječi: »Ministar zdravstva« zamjenjuju se riječima »Hrvatski zavod za zaštitu
od zračenja«, a riječi: »uz prilog« zamjenjuju se riječima: »na temelju«.

 Članak 4.

 U članku 24.
stavku 1. i članku 25. stavku 3. riječi: »ministar zdravstva« zamjenjuju se
riječima: »Hrvatski zavod za zaštitu od zračenja«.

 Članak 5.

Članak 27. mijenja se i
glasi:

 »Hrvatski
zavod za zaštitu od zračenja daje uporabnu dozvolu za radioaktivni izvor upisan
u središnji registar izvora ionizirajućih zračenja na temelju pisanog zahtjeva
uz priloženo mišljenje ovlaštene pravne osobe o udovoljenju uvjetima zaštite od
ionizirajućih zračenja propisanim Zakonom i ovim Pravilnikom te potvrde o uplati
propisanih pristojbi.

 Hrvatski
zavod za zaštitu od zračenja po prijamu popunjenoga Prijavnog lista koji je
tiskan u Prilogu III. ovoga Pra­vil­nika te mišljenja ovlaštene pravne osobe o
udovoljenju uvjetima zaštite od ionizirajućih zračenja u pogledu prostora u
kojem će se koristiti radioaktivni izvor, izvršit će upis radioaktivnog izvora
u središnji registar izvora ionizirajućih zračenja.«

 Članak 6.

Članak 28. mijenja se i
glasi:

 »Članak 28.

 Ako krajnji
korisnik radioaktivni izvor prestane koristiti, otuđi ga ili preda na trajno
skladištenje obvezan je u roku od 15 dana o istom izvijestiti Hrvatski zavod za
zaštitu od zračenja s naznakom naziva i adrese pravne ili fizičke osobe kod
koje se radioaktivni izvor nalazi.«

 Članak 7.

 U Prilogu
III. Pravilnika u tekstu: »Podaci o radioaktivnom izvoru« Prilozi u točki 2.
riječi: »ministra zdravstva« zamjenjuju se riječima: »Hrvatskoga zavoda za zaštitu
od zračenja«.

 Članak 8.

Ovaj Pravilnik stupa na snagu
osmoga dana od dana objave u »Narodnim novinama«.

Klasa: 011-02/03-04/19
Urbroj: 543-05-01/1-03-0001
Zagreb, 18. lipnja 2003.

Ministar

**mr. sc.** **Andro Vlahušić,
dr. med**., v. r.

Pravilnik, NN 106/2003-1387